GLOBAL คาดกำไรไตรมาส 2 โตดี แตะ 985 ลบ. รายได้ทะลุ 9 พันล้านบาท แนะซื้อเป้า 23 บ.
GLOBALคาดกำไรไตรมาส 2/65 โตดี แตะ 985 ล้านบาท รายได้ทะลุ 9 พันล้านบาท คงประมาณการกำไรปีนี้ ที่ 3.49 พันล้านบาทแนะซื้อเป้า 23 บาท
GLOBAL คาดกำไรไตรมาส 2/65 โตดี แตะ 985 ล้านบาท รายได้ทะลุ 9 พันล้านบาท แนะซื้อเป้า 23 บาท
21 ก.ค. 2565

บล.เคทีบีเอสที ระบุในบทวิเคราะห์วันนี้ (21 ก.ค.65) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL (ซื้อ/เป้า 23.00 บาท) คงคำแนะนำจาก “ซื้อ” และให้ราคาเป้าหมาย 23.00 บาท เนื่องจากบริษัทจะขยายสาขาได้ช้ากว่าที่วางแผนไว้ คาดบริษัทจะรายงานกำไรไตรมาส 2/2565 ที่ 985 ล้านบาท (โต 1.3% เทียบช่วงเดียวกันของปีก่อน, ลดลง 14.9% เทียบไตรมาสก่อนหน้า)
โดยคาดรายได้ที่ 9.32 พันล้านบาท (โต 4.9% เทียบช่วงเดียวกันของปีก่อน, ลดลง 3.3% เทียบไตรมาสก่อนหน้า) สาเหตุหลักมา จาก seasonal factor ที่ในไตรมาส 2/2565 ปีนี้ฤดูร้อนสั้นลงและเข้าสู่ฤดูฝนเร็วขึ้นทำให้กระทบการก่อสร้าง รวมถึงการรับรู้ค่าใช้จ่ายของสาขาสมุยที่เริ่มดำเนินงานในไตรมาส 1/2565  ที่รับรู้เต็มไตรมาสในไตรมาส 2/2565
อย่างไรก็ตาม top line ยังโต mid-single digit เทียบช่วงเดียวกันของปีก่อน จากสาขาใหม่ที่เพิ่มขึ้นจากในไตรมาส 2/2564 ถึงแม้จะได้รับผลกระทบของฤดู ร้อนที่สั้น และฤดูฝนที่ยาวนานกว่าในปี 2564
คงประมาณการกำไรสุทธิปี 2565 ที่ 3.49 พันล้านบาท (โต 4.4% เทียบช่วงเดียวกันของปีก่อน) เนื่องจากไตรมาส 3/2565 เป็น low season ต่อ และจะได้รับแรงกดดันเรื่องต้นทุนที่สูงขึ้น แต่จะได้แรงหนุนจากการ maintain GPM โดยการเพิ่ม revenue contribution ของสินค้า high margin และการขยายสาขาใหม่ที่จะเริ่มดำเนินงานในช่วงปลายไตรมาส 3/2565 จำนวน 1 สาขา และในไตจรมาส 4/2565 อีก 2 สาขา แต่มีการปรับประมาณการกำไรปี 2566 ลง 5.1% อยู่ที่ 3.70 พันล้านบาท (โต 6.1% เทียบช่วงเดียวกันของปีก่อน) ซึ่งรายได้จะอยู่ที่ 3.90 หมื่นล้านบาท เพื่อสะท้อน ต้นทุนและกำลังซื้อที่จะยังเป็นปัจจัยกดดันกำไรต่อในปี 2566